Beschreibung
Hólc ze spodźiwnym mjenom Jejdyrko, kotryž so wokoło patoržicy skradźu do wowčernje při Sprjewi šmórnje, steji w srjedźišću putaceje noweje stawizny Křesćana Krawca. Zakład jednanja twori historiska maćizna – Napoleonske wójny před wjac hač 200 lětami. Jako pomocnik Lichańskeho wowčerja nazhoni Jejdyrko wšě facety tehdyšeho žiwjenja: z nowonarodźenymi jehnjatkami zwjazanu žiwjensku nadźiju runje tak kaž hłód a nuzu, zawinowanej přez wójnu a tehdyše žiwjenske wobstejnosće. Krawc wobstejnosće na swoje wašnje a jara wobrazliwje serbskim dźěćom zbliža, tak zo móža so zamyslić a z Jejdyrkom sobu čuć strach a bjezmócnosć, jako so zaso raz wojacy na wowčernju zaměrja abo jemu zyma do kosćow jědźe.
deu_Latn szl_Latn